৬ নং ক্রোমোজোম (মানবদেহ)
৬ নং ক্রোমোজোম হল মানবদেহে বিদ্যমান ২৩ জোড়া ক্রোমোসমের একটি। মানুষের সাধারণত ক্রোমোসমে দুই সেট থাকে। ৬ নং ক্রোমোসমে ১৭০ মিলিয়ন ভিত্তি জোড়া (যা ডিএনএ তৈরীর মূল উপাদান) থাকে, যা কোষে অবস্থিত মোট ডিএনএ-এর ৫.৫ থেকে ৬.০%। এটা ধারণ করে মেজর হিসটোকমপ্যাটিবিলিটি কমপ্লেক্স, যা আবার ধারণ করে একশয়ের অধিক জীন। এর সাথে ইমিউন প্রতিক্রিয়া এর সম্পর্ক আছে এবং অঙ্গ প্রতিস্থাপন-এ এটা গুরুত্বপূর্ণ ভূমিকা পালন করে। গবেষকগণ প্রত্যেক ক্রোমোজোমে অবস্থিত জীনের সংখ্যা নির্ধারণে বিভিন্ন পন্থা অনুসরণ করে। আনুমাণিক এই জীনের সংখ্যার কিছুটা কম বেশি হতে পারে। ক্রোমোজোম ৬ সম্ভবত ২০০০ থেকে ২০৫৭টি জীন ধারণ করে। ২০০৩ এর গবেষণা অনুসারে ক্রোমোসম ৬ এ ১৫৫৭ টা জীন এবং ৬৫৩টা সুডোজীন আছে।